stanford-oval/wikipedia huggingface dataset:
Zug (kantoni)
Maantiede

Zugin kantoni on pääosin kumpuilevaa Mittellandia Zuginjärven (413 m mpy.) ympärillä. Toinen merkittävä järvi on Ägerisee (724 m mpy.) kantonin itäosassa. Lorzejoki halkoo kantonin alkaen Ägeriseestä ja laskien Zuginjärven kautta Reussiin, joka on kantonin länsirajana Aargaun kantoniin. Sihljoki on rajajoki koillisessa Zürichin kantoniin. Idässä ja etelässä rajanaapurina on Schwyzin kantoni ja lännessä Aargaun lisäksi Luzernin kantoni.
Kantonin korkein vuori on Rossbergvuoriin kuuluva Wildspitz (1 579 m mpy.). Zugerberg ulkoilualueineen (1 039 m mpy.) on tunnettu kukkula Zugin kaupungin kaakkoispuolella.
Kantonin kaakkoisosa kuuluu Schwyzin Alppeihin.
Historiaa

Zug on kuulunut Sveitsin valaliittoon vuodesta 1352.
Asukkaat ja hallinto

Zugin kantoni koostuu 11 kunnasta (vuodesta 1798 alkaen). Kantonin keskuspaikka on Zugin kaupunki. Kantonin asukasluku on vajaat 130 000 ja kokonaispinta-ala 239 neliökilometriä, josta 32 neliökilometriä on järviä (Zuginjärvi, Ägerisee).
Kantonin kaupungit eli yli 10 000 asukkaan kunnat ovat:
| Kunta | asukasluku  31> 12.2019 |
| --- | --- |
Zug: 30 618
Baar: 24 617
Cham: 16 893
Risch: 10 990
Steinhausen: 10 129
Kantoni yhteensä: 127 642
Asukkaat ja hallinto > Kieli ja uskonto

Zugin kantoni on saksankielinen: saksaa puhuu pääkielenään 82 prosenttia asukkaista (vuonna 2017). Toiseksi yleisin kieli on englanti (11 %). Kantonin vakituisista asukkaista 28 prosenttia on ulkomaalaisia (vuonna 2017). Suurin uskonnollinen ryhmä on katoliset, joita oli vuonna 2017 50 prosenttia asukkaista.
Talous

Zug on Sveitsin liike-elämän keskuksia, erityisesti siksi, että se on alhaisen verotuksen takia tuhansien ulkomaisten yhtiöiden kotipaikka. Kaikkiaan kantonissa on rekisteröityneenä 30 000 yritystä.  Muun muassa Siemens AG ja Roche Diagnostics ovat suuria työllistäjiä.
Kantonin työpaikoista 78 prosenttia oli vuonna 2016 palvelusektorilla. Teollisuus työllisti 20 prosenttia kantonilaisista. Zug tunnetaan ylänköalueilla kasvatettavasta maitokarjasta. Zugin kaupungin ympärillä olevista hedelmätarhoja, ja siellä tuotetaan siideriä ja kirsch-kirsikkaviinaa. Alkutuotanto (maa- ja metsätalous) työllistää kuitenkin enää alle kaksi prosenttia kantonin työntekijöistä.
Liikenne

Moottoritie A4 kulkee kantonin halki. A4:lle on liityntätie A4a Baarista ja Zugista.
Aiheesta muualla

Kuvia tai muita tiedostoja aiheesta Zug (kantoni) Wikimedia Commonsissa
Besòs

| Besòs |
| --- | --- |
 Näkymä joelle Sant Adrià de Besosin kaupungissa.
Alkulähde:  Mogent- ja Congostjokien liitospaikka
Laskupaikka:  Välimeri
Maat:  Katalonia, Espanja
Besòs on joki Katalonian itsehallintoalueella Espanjassa. Se saa alkunsa Mogent- ja Congost-jokien yhtyessä ja laskee Välimereen Barcelonan pohjoispuolella.
Joen valuma-alueeseen kuuluvat Aiguafredan, La Garrigan, Les Franquesesin, Canovellesin, Granollersin, Montmelón, Mollet del Vallèsin, Montcada i Reixacin, Santa Coloma de Gramenetin, Barcelonan ja Sant Adrià de Besòsin kaupunkien alueet.
Besòs kulki viimeiseltä pätkältään Barcelonan suurkaupunkialueella raskaasti teollistuneella alueella. Sen seurauksena joki oli 1960- ja 1970-luvuilla yksi Euroopan saastuneimmista. Katalonian hallitus päätti 1995 vähentää jokien painetta uudella jätehuoltojärjestelmällä, ja esimerkiksi Besòsin valuma-alueella rakennettiin 26 vedenkäsittelylaitosta. Besòsin alajuoksulla on myös monia patoja virtauksen hallinnoimiseksi, ja sinne on myös perustettu useita puistoja. Besòsjoen puisto käsittää kaikkiaan 115 hehtaarin alueen, johon kuuluu kosteikkoja, julkisia alueita ja joensuu.
Aiheesta muualla

Kuvia tai muita tiedostoja aiheesta Besòs Wikimedia Commonsissa
Agathodaimon

Agathodaimon (m.kreik. Ἀγαθοδαίμων, ”Hyvä henki”; lat. Agathodaemon) voi viitata seuraaviin:
Agathodaimon eli Agathos Daimon, suojelushenki antiikin kreikkalaisessa uskonnossa
Agathodaimon Aleksandrialainen (n. 100-luku), egyptiläinen kartografi
Agathodaimon (200-luku), egyptiläinen alkemisti
Agathodaimon, saksalainen goottimetalliyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agathodaimon”, voi hakea sivunnimihaulla, laajalla sivunnimihaulla tai tekstihaulla.
Al-Fatiha Foundation

Al-Fatihan jäseniä Gay Pride -marssilla San Franciscossa vuonna 2008.
Al-Fatiha Foundation on kansainvälisesti toimiva järjestö, joka pyrkii ajamaan seksuaali- ja sukupuolivähemmistöihin kuuluvien muslimien asiaa ja vastustamaan muslimien keskuudessa esiintyvää homofobiaa. Järjestön perusti vuonna 1997 yhdysvaltalais-pakistanilainen Faisal Alam, ja Imam Daayiee Abdullah on kuulunut sen johtoon. Al-Fatiha tarkoittaa "avausta"; tämä nimi on myös Koraanin ensimmäisellä suuralla.
Maailmanlaajuista islamilaista kalifaattia tavoitteleva Al-Muhajiroun-järjestö julisti Al-Fatihan jäsenet vuonna 2001 uskonluopioiksi ja vaati fatwassa heille kuolemaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Al-Fatiha Foundation
Aitojärvi (Ähtäri)

| Aitojärvi |
| --- | --- |
 Aitojärvi elokuussa 2022.
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°40′02″N, 24°13′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Likolampeen 
Järvinumero:  35.461.1.005
Mittaustietoja
Pinnankorkeus:  207,4 m  
Rantaviiva:  2,23 km  
Pinta-ala:  19,431 ha  
Saaria:  ei saaria 
 fiAitojärvi 
Aitojärvi on Etelä-Pohjanmaalla Ähtärissä Patamanperän kylän lähellä sijaitseva järvi.
Maantietoa

Järven pinta-ala on 19,4 hehtaaria, se on 850 metriä pitkä ja 350 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Kolunjoen alaosan alueeseen (35.461) se kuuluu. Järven vedenpinnan korkeus on 207,4 metriä mpy.
Aiheesta muualla

Kuvia tai muita tiedostoja aiheesta Aitojärvi Wikimedia Commonsissa
Ähtärin järvet
Ähtärinjärvi
• Niemisvesi-Pemu
• Hankavesi-Välivesi
• Peränne
• Liesjärvi
Kivijärvi
• Ouluvesi
• Jauhojärvi
• Iso Haapajärvi
• Valkeinen
• Vähä Haapajärvi
• Iso Vehkajärvi
• Kortteinen
• Hautojärvi
Voilampi
• Hirvijärvi
• Pusaanjärvi
• Alainen-Tuhkio
• Huikurinlampi
• Renkainen
• Saarinen
• Arpainen
• Kolunjärvi
• Niemijärvi
• Soukanjärvi
• Vehunjärvi
Vähä Liesjärvi
• Iso-Manalainen
• Pyhikki
• Iso Koirajärvi
• Yläinen-Sappio
• Karvalampi
• Alainen-Sappio
• Lylylampi
• Keskinen
• Saarijärvi
• Iso Niemolampi
• Aitojärvi
• Keskinen-Tuhkio
• Yläinen-Tuhkio
• Savilampi
• Haapolampi
• Likolampi
• Hiironen
• Keskinen-Sappio
• Vihtalampi
• Iso-Nuoramo
• Mantilanjärvi
• Pöyhösenlampi
• Kalliolampi
• Tyystänjärvi
• Palolampi
Kuorelampi
• Polvilampi
• Matolampi
• Särkijärvi
• Ahvenlampi
• Kapealampi
• Saarilampi
• Heikinlampi
• Lintulampi
• Rajalampi
• Heinä-Arpainen
• Yläinen Heikinlampi
• Pitkäjärvi
• Ohenlampi
• Heinälammi
• Riutto
• Suoverlampi
• Mustalampi
• Paloharjunlampi
• Suolampi
• Kaamatti
• Onkilampi
• Sysilampi
• Kuolemainen
• Kalliolampi
• Mekkolampi
• Hämeenlampi
Niinilampi
• Likolampi
• Iso Itälampi
• Suolampi
• Perilampi
• Pieni Koirajärvi
• Hirvilampi
• Hirvilampi
• Mustalampi
• Iso Perimmäinen
• Levä
• Haukilampi
• Ohralampi
• Kumpulampi
• Heinälampi
• Pieni-Manalainen
• Ahvenlampi
• Pieni Lintulampi
• Hangonlampi
• Rautolampi
• Rautionlampi
• Korteslampi
• Iso Säynäslammi
• Sirkuslampi
• Suolampi
• Kapealampi
• Niittylampi
• Kylkiäinen
• Ahvenlampi
• Sammakkolampi
• Valkealampi
• Housulammi
• Kaakkolampi
• Kalliolampi
• Pökkölänlampi
• Iso Hoikkalampi
• Keskimmäinen-Nuoramo
• Kotalampi
• Pieni Itälampi
• Pieni Palolampi
• Paskolampi
• Haukilampi
• Haukilampi
• Haukilampi
• Hanhilampi
• Kaakkolampi
• Kissalampi
• Koivulampi
Suolilampi
• Huippalampi
• Jutulampi
• Peuralampi
• Lepikkolampi
• Kaakkolampi
• Pöntislampi
• Pumppulampi
• Likolampi
• Valkealampi
• Lehtilampi
• Iso Helvelampi
• Vasamanlampi
• Sepänlampi
• Saralammi
• Luodeslampi
• Rumpulampi
• Torakkalampi
• Onkilampi
• Saralammi
• Pieni-Perimmäinen
• Paskolampi
• Likolampi
• Pahkalampi
• Rasinlampi
• Rajalampi
• Iso Haapalampi
• Pylkäslampi
• Heinälampi
• Niinilampi
• Pihtisulku
• Murtolampi
• Perunalampi
• Kuolemainen
• Heinälammi
• Suolikot
• Pieni-Särkijärvi
• Pykälikönlampi
• Kilpilampi
• Housulammi
• Kaakkolampi
(35.4)
Black Friday (mixtape)

| Black Friday Lil’ Kim |
| --- | --- | --- |

Mixtapen tiedot
 Julkaistu: 14. helmikuuta 2011
 Formaatti: CD, digitaalinen
 Tyylilaji: rap
 Kesto: 75.06
 Levy-yhtiö: I.R.S.
Lil’ Kimin muut julkaisut
| Ms. G.O.A.T. 2008 | Black Friday 2011 | Hard Core 2014 |
Black Friday on hip-hop artisti Lil’ Kimin kolmas mixtape. Se julkaistiin 14. helmikuuta 2011. Mixtapella dissataan Nicki Minajia.
Arvostelut

Vibe-lehti antoi mixtapelle vain 1/2 tähteä. Slant Magazine antoi sille 0 tähteä.
Nicki Minajin dissaamista pidettiin järjettömänä.
Kappaleet

Intro
Pissin’ on ’Em
Champagne Poppin’
Hustle Hard
M.O.E.
Killin’ ’Em
6 Foot Tall
Clap, Clap (feat. I.R.S.)
Kimmy Girl
Gimme Brain
Cheating
Exclusive Radio Interview
Grindin’ Makin’ Money (feat. Birdman & Nicki Minaj)
Racks
Pussy Callin’ (feat. Lil Boosie)
Black Friday
Faded
IRS Freeestyle
Lights, Camera, Action
Buy U Music
Agathokles

Agathokles (m.kreik. Ἀγαθοκλῆς; 361−289 eaa.) oli Syrakusan tyranni ja Sisilian kuningas (304−289 eaa.).
Agathokles syntyi Thermai Himeraiain kaupungissa Sisilian saarella. Hän muutti vuonna 343 eaa. synnyinseudultaansa Syrakusaan, missä hän palveli armeijaa. Agathokles karkotettiin kahteen otteeseen yritettyään syöstä hallitsevat oligarkit vallasta. Toisen karkotuksen jälkeen hän palasi kaupunkiin vuonna 317 eaa. Hänellä oli mukanaan vahva armeija, ja hän surmautti ja karkotutti arviolta 10 000 kaupunkilaista, mukaan lukien oligarkit. Hän nosti itsensä Syrakusan tyranniksi, jona hän oli aina kuolemaansa saakka.
Syrakusan hallitsijana hän aloitti laajat sotatoimet muita Sisilian kaupunkivaltioita vastaan. Karthago oli tietoinen saaren tapahtumista ja pelkäsi sen hallinnassa olevan saaren osan siirtyvän uudelle valloittajalla. Karthago oli ollut sodassa Sisilian kreikkalaisten kanssa ajoittain jo 500-luvulta eaa. lähtien. Karthagon armeija oli voitokas ja piiritti Syrakusan vuonna 311 eaa. Agathokles onnistui kuitenkin murtamaan vihollisjoukkojen linjan ja aloitti vastahyökkäyksen Afrikkaan. Hyökkäys eteni hyvin vuoteen 307 eaa. saakka, jolloin Agathokles joutui vihdoin tunnustamaan tappionsa. Vuonna 306 eaa. solmitussa rauhassa Karthago joutui ehtojen mukaisesti luovuttamaan alueita, ja uusi raja sovittiin Halykos-joelle. Joen itäinen osa jäi Karthagolle. Agathokles vahvisti asemaansa, ja vuonna 304 eaa. hän otti itselleen nimikkeen Sisilian kuningas. Kuninkaaksi nimeämisen jälkeen Sisiliassa elettiin suhteellisen rauhallista aikaa, ja Agathokles tuki julkisten rakennusten rakentamista.
Agathokles ei halunnut poikiensa jatkavan kuninkaana, vaan palautti demokratian.
Avola (kaupunki)

| Avola |
| --- | --- |

 fiAvola 
 36°55′01″N, 15°07′59″E 
Kokonaispinta-ala:  74,59 km2
Väkiluku 2023:  30 392 
 www.comune.avola.sr.it 
Avola on kaupunki ja kunta Italiassa Sisiliassa Syrakusan maakunnassa. Siellä on asukkaita 31 708 (31.12.2015).
Historiaa

Kaupunki tuhoutui Sisilian maanjäristyksessä 1693. 
Syksyllä 1969 kaupungissa surmattiin mielenosoituksessa kaksi henkilöä, kun päivätyöläiset vaativat sopimustensa uudistamista.
Viinit

Kaupungin mukaan ovat saaneet nimensä viinirypälelajikkeet Nero d’Avola (virallisesti Calabrese) ja Avola (virallisesti Ribolla Gialla).
Aiheesta muualla

Kuvia tai muita tiedostoja aiheesta Avola (kaupunki) Wikimedia Commonsissa
Syrakusan maakunta
Augusta | Avola | Buccheri | Buscemi | Canicattini Bagni | Carlentini | Cassaro | Ferla | Floridia | Francofonte | Lentini | Melilli | Noto | Pachino | Palazzolo Acreide | Portopalo di Capo Passero | Priolo Gargallo | Rosolini | Syrakusa | Solarino | Sortino
Adriana Chechik

| Adriana Chechik |
| --- | --- |

Henkilötiedot
Syntynyt: 4. marraskuuta 1991 (ikä 32)
Pornonäyttelijä
Aktiivisena:  2013-
Pituus:  157 cm
Paino:  51 kg
Aiheesta muualla
adrianachechik.com
IMDb
Adriana Chechik (s. 4. marraskuuta 1991 Pennsylvania) on yhdysvaltalainen pornonäyttelijä. Hän on toiminut myös Penthousen mallina.
Palkinnot > 2015

AVN Awards – Paras anaalikohtaus
AVN Awards – Törkein seksikohtaus
Palkinnot > 2016

AVN Awards – Paras transseksuaalikohtaus
Palkinnot > 2017

AVN Awards – Paras oraaliseksikohtaus
AVN Awards – Vuoden naisnäyttelijä
AVN Awards – Törkein seksikohtaus
Palkinnot > 2018

AVN Awards – Paras transseksuaalikohatus
AVN Awards – Paras virtuaalitodellisuuskohtaus
Aiheesta muualla

Wikimedia Commonsissa on kuvia tai muita tiedostoja aiheesta .
Adriana Chechik Internet Movie Databasessa. (englanniksi)
Adriana Karembeu

| Adriana Karembeu |
| --- | --- |
 Adriana Karembeu vuoden 2006 Cannesin elokuvajuhlilla
Henkilötiedot
Syntynyt: Adriana Sklenaříková 17. syyskuuta 1971 (ikä 53) Brezno, Tšekkoslovakia
Kansalaisuus:  Slovakialainen
Ammatti:  malli, näyttelijä
Puoliso:  Christian Karembeu (1998–2011)
Aiheesta muualla
Kotisivu
Adriana Karembeu (syntyjään Adriana Sklenaříková, s. 17. syyskuuta 1971, Brezno, Tšekkoslovakia) on slovakialainen malli ja näyttelijä. Hän esiintyi Guinness World Recordsissa pitkäjalkaisimpana naismallina.
Varhainen elämä

Adriana Karembeu syntyi Breznossa, kaupungissa Keski-Slovakiassa vuonna 1971. Hänen äitinsä on slovakialainen ja hänen isänsä on tšekkiläinen. Hänellä on sisko nimeltään Natalia Sklenaříková. Ensin hän opiskeli lääketiedettä Kaarlen yliopistossa Prahassa, mutta luopui opiskeluistaan, kun hänestä tuli malli vuonna 1997.
Ura mallina

Adriana lensi Pariisiin ja aloitti uransa mallina. Hän työskenteli useille tunnetuille tuotemerkeille, mukaan lukien Givenchy, Lanvin ja Roberto Cavalli. Yhdysvalloissa hän työskenteli mallina Victoria's Secretissä. Hän myös esiintyi useiden lehtien kannessa , mukaan lukien Elle, Vanity Fair, GQ ja Cosmopolitan.
Ura näyttelijänä

Adriana on esiintynyt muutamissa elokuvissa ja televisiosarjoissa. Hän näytteli itseään elokuvassa Ready to Wear (1994)  Claudia Schifferin, Naomi Campbellin ja Helena Christensenin kanssa. Hän myös näytteli elokuvassa Asterix olympialaisissa (2008).
Ura televisiossa

Heinäkuussa 2008 hän esiintyi ranskalaisessa ohjelmassa Rendez-vous en terre inconnue, jossa hän vietti kaksi viikkoa erään heimon kanssa Etiopiassa.
Helmikuussa 2011 hän oli kilpailijana ranskalaisessa versiossa ohjelmasta Dancing with the Stars.
Yksityiselämä

Adriana Karembeu meni naimisiin ranskalainen jalkapalloilija Christian Karembeun kanssa joulukuussa 1998. He erosivat maaliskuussa 2011. Heillä ei ole lapsia.
Aiheesta muualla

Wikimedia Commonsissa on kuvia tai muita tiedostoja aiheesta .
Adriana Karembeun viralliset kotisivut (Arkistoitu – Internet Archive) (ranskaksi)
Adriana Karembeu Internet Movie Databasessa. (englanniksi)
Adriana Karembeu Fashion Model Directoryssa (englanniksi)
Bathin yliopisto

| Bathin yliopisto> University of Bath |
| --- | --- |
  
 Bathin yliopiston Claverton Down -kampus, jossa sijaitsee yliopiston päärakennus.
Motto:  Generatim discite cultus
Perustettu:  1966
Tyyppi:  Julkinen
Rehtori:  Glynis Breakwell
Kansleri:  Prinssi Edward
Opiskelijoita:  16 820 (2017)
Sijainti:  Bath, Somerset, Englanti  Yhdistynyt kuningaskunta
Osoite:  www.bath.ac.uk
Yliopiston kirjasto
Bathin yliopisto on Bathin kaupungissa Englannissa sijaitseva yliopisto. Se on perustettu vuonna 1966, mutta sen juuret ulottuvat vuonna perustettuun 1856 Bristolissa sijainneseen tekniseen kouluun.
Bathin yliopistossa on neljä tiedekuntaa, ja siellä oli vuonna 2017 noin 16 800 opiskelijaa. Kansainvälisessä Times Higher Education -luokituksessa vuonna 2017 Bathin yliopisto sijoittui sijoille 251-300.
Yksiköt > Tiedekunnat

Tekniikan ja suunnitelun tiedekunta
Arkkitehtuuri ja rakennustekniikka
Kemiantekniikka
Sähkötekniikka
Konetekniikka
Humanistinen ja yhteiskuntatieteellinen tiedekunta
Taloustiede
Kasvatustiede
Terveystiede
Politiikka, kielitiede ja kansainvälinen tutkimus
Psykologia
Sosiaalitieteet ja politiikan tutkimus
Johtamistieteen tiedekunta
Hallintotiede
Luonnontieteellinen tiedekunta
Biologia ja biokemia
Kemia
Tietojenkäsittelytiede
Matematiikka
Luonnontieteide
Lääketiede ja farmasia
Fysiikka
Aiheesta muualla

Yliopiston virallinen kotisivu (englanniksi)
Wikimedia Commonsissa on kuvia tai muita tiedostoja aiheesta .
Al-Fayyum

| Al-Fayyum الفيوم |
| --- | --- |
 Al-Fayyum
 Koordinaatit: 29°18′N, 30°50′E 
Valtio:  Egypti
Kuvernoraatti:  Al-Fayyum
Pinta-ala:  
 – Kokonaispinta-ala:  23,87 km²
Väkiluku (2006):  315 940
 – Väestötiheys:  13 236 as./km²
Infobox OKVirheellinen NIMI-arvo: 
Al-Fayyum (arab. الفيوم‎, al-Fayyūm) on egyptiläinen kaupunki ja samannimisen kuvernöörin hallintoalueen (muhāfazāh) keskus. 315 940 asukkaan (11.11.2006) kaupunki sijaitsee Niilin länsirannalla, 90 km lounaaseen Kairosta.
Eräs niin kutsuttu Faijumin muumiomuotokuva.
Al-Fayyumin alue oli alun perin suomaastoa, mutta Keskivaltakunnan aikana suo kuivatettiin viljelymaaksi ja Faijumin keitaasta tuli kairolaisten hedelmäaitta. Al-Fayyumissa valmistettiin 100- ja 200-luvuilla roomalaisten valtakaudella muumioon liitettyjä kuolinnaamioita, jotka tunnetaan Faijumin muumiomuotokuvina.   Roomalaiset harjoittivat polttohautauksia, mutta egyptiläiset jatkoivat muumiointia ja maahan tai hautakammioon hautaamista myös roomalaisvallan aikana. Roomalaisten vaikutus näkyy al-Fayyumin naamiossa kuitenkin siten, että naamio on yksinkertainen ja luonnonmukainen verrattuna esimerkiksi Tutankhamonin ylelliseen naamioon. Kuolinnaamio maalattiin vainajan elinaikana puulle ja liitettiin myöhemmin muumion kasvoille.
Aiheesta muualla

Kuvia tai muita tiedostoja aiheesta Al-Fayyum Wikimedia Commonsissa
Bek Airin lento 2100

| Bek Airin lento 2100 |
| --- | --- |
 Onnettomuuskone vuonna 2011 Contact Airin väreissä.
Yhteenveto
Päivämäärä:  27. joulukuuta 2019
Onnettomuustyyppi:  epäonnistunut lentoonlähtö
Tapahtumapaikka:  Almatyn kansainvälinen lentoasema, Almaty, Kazakstan
 :  43°21′55″N, 077°04′17″E
Lähtöpaikka:  Almatyn kansainvälinen lentoasema, Almaty
Määränpää:  Nursultan Nazarbajevin kansainvälinen lentoasema, Nur-Sultan
Kuolleita:  12
Loukkaantuneita:  67
Eloonjääneitä:  86
Lentokone
Konetyyppi:  Fokker 100
Lentoyhtiö:  Bek Air
Rekisteritunnus:  UP-F1007
Matkustajia:  93
Miehistöä:  5
Bek Airin lento 2100 oli Bek Airin Kazakstanin sisäinen reittilento Almatysta Nur-Sultaniin. Lennolla 27. joulukuuta 2019 käytetty Fokker 100 syöksyi epäonnistuneen lentoonlähdön päätteeksi maahan lähellä Almatyn kansainvälistä lentoasemaa. Lennolla oli Almatyn lentoasemaviranomaisten mukaan 93 matkustajaa ja viisi miehistön jäsentä. Onnettomuudessa kuoli koneen kapteeni sekä 11 matkustajaa, ja 67 ihmistä loukkaantui.
Tapahtumat

Lento 2100 lähti Almatysta kello 7.21 paikallista aikaa. Lähtökiidon aikana koneen pyrstö osui kiitotiehen kahdesti. Kone nousi lopulta ilmaan, mutta alkoi pian kallistua ja menettää korkeutta. Se osui 19 sekuntia lentoonlähdön jälkeen betoniseen aitaan ja törmäsi sen jälkeen kaksikerroksiseen rakennukseen. Koneen runko hajosi useaan osaan, mutta osat säilyivät melko ehjinä, eikä onnettomuuspaikalla syttynyt tulipaloja.
Onnettomuuden aikaan Almatyssa oli 12 astetta pakkasta. Eräs onnettomuudesta selvinneistä kertoi nähneensä koneen siivillä jäätä. Hänen mukaansa siiven päällä onnettomuuden jälkeen kävelleet liukastelivat jääkerroksen vuoksi. Viranomaisten mukaan koneelle oli tehty jäänpoisto ennen lentoa.
Uhrit

Onnettomuuslennolla oli 93 matkustajaa (85 aikuista, viisi lasta ja kolme sylilasta) ja viisihenkinen miehistö. Suurin osa matkustajista oli kazakstanilaisia, mutta joukossa oli myös Kiinan, Kirgisian ja Uzbekistanin kansalaisia. Onnettomuudessa sai surmansa 11 matkustajaa sekä koneen kapteeni. Lisäksi 67 ihmistä loukkaantui.
Seuraukset

Kazakstanin presidentti Kassym-Jomart Tokajev julisti onnettomuuden jälkeisen päivän, 28. joulukuuta, kansalliseksi surupäiväksi. Hän esitti surunvalittelunsa uhrien omaisille ja kertoi, että onnettomuudesta vastuussa olevia rangaistaan ankarasti ja lain mukaisesti.
Kazakstanin viranomaiset keskeyttivät onnettomuuden jälkeen Bek Airin toiminnan.
Bet

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Bet on heprealaisen, foinikialaisen ja aramealaisen kirjaimiston toinen kirjain. Se on kreikkalaisen beetan, latinalaisen B:n ja kyrillisen Б:n edeltäjä.
Bet hepreassa

Heprean kielessä bet-kirjain ääntyy [b], jos sen sisällä on piste (dageš). Kirjaimella on myös pisteetön muoto vet, jolloin se ääntyy [v]. Sanan alussa esiintyessään bet on aina pisteellinen ja lopussa pisteetön.
Bet on Tooran ensimmäinen kirjain: sana alussa on hepreaksi בראשית, bərešit. Sanan edessä bet toimii prepositiona, jolla voi olla useita merkityksiä, muun muassa inessiivi (-ssa, -ssä), ajallinen -na, -nä (sinä päivänä) tai instrumentaalinen -lla, -llä (vasaralla). Kirjaimen nimi tulee taloa tarkoittavasta sanasta. Heprealaisessa numerojärjestelmässä betillä on lukuarvo kaksi.
Esimerkkejä:
בית לחם Betlehem: bet-lechem = "leivän talo"
בנימין Benjamin
Heprealaisista aakkosista käytettävä nimitys tulee alefista ja betista: hepr. ‏אלף-בית‎, alef-bet.
Muu käyttö

Matematiikassa betiä käytetään ylinumeroituvien joukkojen mahtavuuden kuvaamiseen. Reaalilukujen joukon R mahtavuutta merkitään  \beth _{1}. Numeroituvasti äärettömän joukon, esimerkiksi luonnollisten lukujen joukon mahtavuutta merkitään  \beth _{0}=\aleph _{0}. Edelleen  \beth _{0},\ \beth _{1},\ \beth _{2},\ \beth _{3},\ \dots  ovat joukkojen  \mathbb {N} ,\ P(\mathbb {N} ),\ P(P(\mathbb {N} )),\ P(P(P(\mathbb {N} ))),\ \dots . mahtavuudet, missä  P(\mathbb {N} ) on joukon N potenssijoukko.
Koodit

| --- | --- |
Unicode UTF-16: U+05d1
Unicode-nimi: HEBREW LETTER BET
HTML: &#1489;
ISO 8859-8: 0xe1
Alexander Schmuller

Alexander Schmuller
Alexander Schmuller (5. joulukuuta 1880 – 29. maaliskuuta 1933) oli venäläis-alankomaalainen viulisti ja kapellimestari. Hän toimi vuosina 1928–1930 Rotterdamin filharmonikkojen ylikapellimestarina. Hänen seuraajakseen astui Eduard Flipse, jonka aikana  (1930–1962) orkesteri nousi täyteen kukoistukseensa.
Al-Azharin yliopisto

| Al-Azharin yliopisto> arab. جامعة الأزهر (الشريف)‎ |
| --- | --- |
  
 Al-Azharin yliopisto sisältä päin.
Perustettu:  970 tai 972 
Rehtori:  Ibrahim Al-Hudhud
Sijainti:  Kairo,  Egypti (30°02′44.88″N, 31°15′45″E)
Osoite:  1 Al Mokhaym Al Daem, Madinat Nasr, Kairo, Egypti
Sivusto:  www.azhar.edu.eg/exoffice/en-us/
Al-Azharin yliopisto (arab. جامعة الأزهر‎, Jāmi‘at al-’Azhar) on yli tuhat vuotta vanha oppilaitos Egyptin pääkaupungissa Kairossa. Se on perustettu noin vuonna 970 ja oli alkujaan madrassa. Al-Azharin yliopisto on maailman sunnimuslimien oppineisuuden ja arabiankielisen kirjallisuuden keskus.
Vuonna 1961 yliopiston ohjelmaan lisättiin esimerkiksi tekniikan ja lääketieteen tiedekunnat. Ne poikkeavat kuitenkin muiden yliopistojen samannimisistä tiedekunnista, sillä asioita tarkastellaan niissä sekä kokeellisesta että uskonnollisesta näkökulmasta.